LIETUVOS RESPUBLIKOS ŽEMĖS ŪKIO MINISTRAS

ĮSAKYMAS

DĖL ŽEMĖS ŪKIO MINISTRO 2016 M. RUGSĖJO 21 D. ĮSAKYMO NR. 3D-544 „DĖL VIETOS PROJEKTŲ, ĮGYVENDINAMŲ BENDRUOMENIŲ INICIJUOTOS VIETOS PLĖTROS BŪDU, ADMINISTRAVIMO TAISYKLIŲ PATVIRTINIMO“

PAKEITIMO

2025 m. kovo 12 d. Nr. 3D-126

Vilnius

P a k e i č i u Vietos projektų, įgyvendinamų bendruomenių inicijuotos vietos plėtros būdu, administravimo taisykles, patvirtintas Lietuvos Respublikos žemės ūkio ministro 2016 m. rugsėjo 21 d. įsakymu Nr. 3D-544 „Dėl Vietos projektų, įgyvendinamų bendruomenių inicijuotos vietos plėtros būdu, administravimo taisyklių patvirtinimo“:

1. Pakeičiu 24.12 papunktį ir jį išdėstau taip:

„24.12. būti patirtos tinkamu laikotarpiu, kuris turi būti nurodytas patvirtintame FSA, bet ne anksčiau kaip nuo vietos projekto pateikimo dienos ir ne vėliau kaip iki vietos projekto įgyvendinimo tinkamo laikotarpio pabaigos, išskyrus vietos projekto bendrąsias išlaidas. Vietos projekto bendrosios išlaidos gali būti patirtos ne anksčiau kaip 12 mėnesių iki vietos projekto paraiškos pateikimo dienos. Vietos projekto tinkamas įgyvendinimo laikotarpis – iki 36 mėn. nuo vietos projekto vykdymo sutarties sudarymo dienos arba sprendimo skirti paramą priėmimo dienos, kai paramos sutartys nesudaromos. Visos vietos projektų įgyvendinimo išlaidos pagal KPP priemonės „LEADER programa“ veiklos sritį „Parama vietos projektams įgyvendinti pagal VPS“ (kodas 19.2) turi būti patirtos ir pagrįstos išlaidų pagrindimo bei išlaidų apmokėjimo įrodymo dokumentais ne vėliau kaip iki 2023 m. spalio 31 d., kai įgyvendinamas žvejybos ir akvakultūros vietos projektas, ir ne vėliau kaip iki 2025 m. rugpjūčio 18 d., kai įgyvendinamas kaimo vietovių vietos projektas. Visais atvejais vietos projektų įgyvendinimo išlaidos turi būti patirtos ne vėliau kaip 1 mėnuo iki konkrečios VPS įgyvendinimo pabaigos.“

2. Pakeičiu 27.1.1 papunktį ir jį išdėstau taip:

„27.1.1. vietos projekto pagrindinė planuojama veikla – mobilioji prekyba VVG teritorijoje pagaminta produkcija arba pavėžėjimo paslaugos teikimas socialiai pažeidžiamiems ir socialiai atskirtiems asmenims, gyvenantiems VVG teritorijoje. Socialiai pažeidžiamais asmenimis laikomi: našlaičiai vaikai ir paaugliai iki 18 m.; socialinės rizikos šeimose augantys vaikai ir paaugliai iki 18 m.; skurdą ir skurdo riziką patiriantys vieniši asmenys ir šeimos; negalią turintys asmenys; senyvo amžiaus (daugiau negu 65 m.) žmonės; vienišos mamos ar tėvai, auginantys vaikus iki 18 m.; daugiavaikės (turinčios 3 ir daugiau vaikų (įvaikių)) šeimos; niekur nesimokantis ir nedirbantis jaunimas iki 29 m.; bedarbiai. Socialiai atskirtais asmenimis laikomi socialiai pažeidžiami asmenys ir mokyklinio amžiaus vaikai, gyvenantys kaimo vietovėse ir lankantys formaliojo ir neformaliojo ugdymo įstaigas, nutolusias nuo jų gyvenamosios vietos daugiau kaip 3 km. Motorinių transporto priemonių klasifikavimas pagal kategorijas ir klases nustatytas Motorinių transporto priemonių ir jų priekabų kategorijų ir klasių pagal konstrukciją reikalavimuose, patvirtintuose Valstybinės kelių transporto inspekcijos prie Susisiekimo ministerijos viršininko 2008 m. gruodžio 2 d. įsakymu Nr. 2B-479 „Dėl Motorinių transporto priemonių ir jų priekabų kategorijų ir klasių pagal konstrukciją reikalavimų patvirtinimo“. Neremiamas transporto priemonių, kurios priskiriamos prie L ar jai prilygintos kategorijos (mopedai, motociklai, triračiai, keturračiai motociklai, bagiai, kt.), prie M kategorijos (lengvieji automobiliai ir autobusai) ir šios kategorijos priskiriamų kėbulų tipų (išskyrus aštuonių sėdimų vietų, neįskaitant vienos sėdimos vietos vairuotojui, transporto priemones, skirtas keleiviams vežti); prie N kategorijos priskiriamų kėbulų tipai (išskyrus N1 išimtį, nurodytą Taisyklių 27.1.2 papunktyje), BAE, BAF, BAG, BAH, BAM, BC, BD, BAN, BAR, BAS; prie G kategorijos (visureigiai) ir šios kategorijos priskiriamų kėbulų tipų; prie O kategorijos (priekabos ir puspriekabės) priskiriamų transporto priemonių, kurių kodas – DD (L kategorijos transporto priemonės priekaba); specialiosios paskirties transporto priemonių, kurių kodai – SA, SB, SC, SE, SJ, SN, SR, ST, SV ir SZ (pvz., gyvenamieji automobiliai, kemperiai), įsigijimas;“.

3. Papildau 133.6 papunkčiu:

„133.6. kai perskirstomos paramos lėšos tarp tos pačios paramos projekto išlaidų kategorijos atskirų tinkamų finansuoti išlaidų ir (arba) tarp atskirų paramos projekto išlaidų kategorijų, toks keitimas galimas tik tuo atveju, kai įgyvendinant paramos projektą ir atlikus projekto tinkamų finansuoti išlaidų pirkimus paaiškėja, kad toje pačioje tinkamų finansuoti išlaidų kategorijoje vienų išlaidų poreikis padidėjo, o kitų išlaidų poreikis sumažėjo arba kai padidėjo išlaidų poreikis vienoje konkrečioje tinkamų finansuoti išlaidų kategorijoje bei sumažėjo išlaidų poreikis kitoje konkrečioje tinkamų finansuoti išlaidų kategorijoje. Atliekant keitimą, iš naujo turi būti įvertintas didinamų tinkamų finansuoti išlaidų pagrįstumas.“

4. Papildau 167.4 papunkčiu:

„167.4. vietos projektų kontrolės laikotarpiu (netaikoma veiklos ir mokymų vietos projektams), kai VPS įgyvendinimas pagal paramos sutartyje numatytą terminą pasibaigia (VPS vykdytoja pateikia Agentūrai galutinį mokėjimo prašymą ir VPS galutinę įgyvendinimo ataskaitą), VPS vykdytoja turi paskirti atsakingą (-us) asmenį (-is) už užbaigtų vietos projektų stebėseną kontrolės laikotarpiu. VPS vykdytojo paskirtas asmuo priima vietos projektų vykdytojų užbaigto vietos projekto metines ataskaitas, jas vertina, atlieka projekto stebėsenos pabaigos vertinimą ir įvertinimo rezultatus, pagal Agentūros nustatytą tvarką ir parengtą formą, teikia Agentūrai el. paštu.“

5. Pripažįstu netekusiu galios 195.1 papunktį.

6. Pakeičiu 197 punktą ir jį išdėstau taip:

„197. Pasibaigus VPS įgyvendinimui, VPS vykdytoja turi perduoti Agentūrai visus su Taisyklių 204 punkte įvardytų vietos projektų atranka ir įgyvendinimu susijusių dokumentų originalus. Dokumentai perduodami Agentūrai ir VPS vykdytojai pasirašant priėmimo–perdavimo aktą.“

7. Pripažįstu netekusiu galios 198 punktą.

8. Pakeičiu 204 punktą ir jį išdėstau taip:

„204. VPS vykdytoja privalo saugoti visus dokumentus, susijusius su vietos projektų atranka ir įgyvendinimu (kvietimais teikti vietos projektus, vietos projektų registravimu ir vertinimu, vietos projektų tvirtinimu, vietos projektų įgyvendinimo administravimu).“

9. Pakeičiu 205 punktą ir jį išdėstau taip:

„205. VPS vykdytoja Taisyklių 203 ir 204 punkte punktuose nurodytų dokumentų saugojimą organizuoja vadovaudamasi šiais dokumentais:“.

Žemės ūkio ministras	Ignas Hofmanas